90 Službeni list Europske unije 11/Sv. 110 31996D0704 13.12.1996. SLUŽBENI LIST EUROPSKIH ZAJEDNICA L 324/1 ODLUKA VIJEĆA od 22. studenoga 1996. o privremenoj primjeni Međunarodnog sporazuma o prirodnom kaučuku iz 1995. od strane Zajednice (96/704/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, uzimajući u obzir prijedlog Komisije, budući da su Zajednica i njezinih 14 država članica (!), u skladu s Odlukom Vijeća od 22. prosinca 1995., u prosincu 1995. potpisale Međunarodni sporazum o prirodnom kaučuku iz 1995., dogovoren u okviru Rezolucije 93 (IV), ,Novog part- nerstva za razvoj: Kartagenska obveza" i relevantnih ciljeva sadr- žanih u konačnom dokumentu ,Duh Kartagene", usvojenih na osmoj sjednici Konferencije Ujedinjenih naroda za trgovinu i razvoj; budući da je, radi privremenog stupanja na snagu Sporazuma, potrebno da Zajednica i njezine države članice bilo ratificiraju, prihvate ili odobre Sporazum ili da ga privremeno primjenjuju preuzimajući u cijelosti svoje financijske obveze koje iz Spora- zuma proizlaze; budući da je Međunarodni sporazum o prirodnom kaučuku iz 1987. prestao važiti 28. prosinca 1995., novi bi Sporazum trebao što prije stupiti na snagu, kako bi se izbjegli bilo kakvi prekidi u funkcioniranju interventnih mehanizama ovih dvaju Sporazuma; budući da su ciljevi novoga Sporazuma uklopljeni u okvir zajed- ničke trgovačke politike; budući da su za provedbu Sporazuma predviđeni sljedeći izvori financiranja: — doprinosi država stranaka administrativnom proračunu, — doprinosi država stranaka robnim zalihama; (:) Portugal nije potpisao Sporazum. Da bi sudjelovao, bit će neop- hodno da pristupi Sporazumu nakon što stupi na snagu. budući da primjena Sporazuma o kojem je riječ uključuje i doprinose država članica; budući da su države članice Zajednice izrazile svoju namjeru doprinijeti privremenoj primjeni navedenog Sporazuma koji je položen kod glavnog tajnika Organizacije Ujedinjenih naroda; budući da je stoga primjerno da Zajednica što prije očituje svoju namjeru privremene primjene Sporazuma, ODLUČILO JE: Članak 1. Zajednica obavješćuje glavnog tajnika Organizacije Ujedinjenih naroda o svojoj nakani da privremeno primjenjuje Međunarodni sporazum o prirodnom kaučuku iz 1995. koji je kod njega položen, a u skladu s odredbama Sporazuma. Tekst Sporazuma priložen je ovoj Odluci. Članak 2. Predsjednika Vijeća ovlašćuje se da odredi osobu ovlaštenu za davanje obavijesti iz članka 1. u ime Zajednice. Sastavljeno u Bruxellesu 22. studenoga 1996. Za Vijeće Predsjednik S. BARRETT